ऐक्ट्रेस अनु अग्रवाल को आपने राहुल रॉय की फिल्म आशिकी में बतौर लीड ऐक्ट्रेस देखा था। फिल्म 1990 में रिलीज हुई थी और रातोंरात दोनों कलाकारों को स्टार बना दिया। इसके बाद ऐक्ट्रेस को कई फिल्मों के ऑफर हुए, लेकिन उन्होंने सब ठुकरा दिए। हालांकि कुछ में काम किया लेकिन काम बना नहीं। फिर उनका फिल्मों से मन भी ऊब चुका था। इसके बाद उन्होंने काफी आत्ममंथन के बाद स्पिरिचुएलिटी और योग का रुख कर लिया था। लेकिन एक भयानक एक्सीडेंट के बाद उन्होंने ठाना कि जिस योग ने उनकी लाइफ को सेव किया है, उसी योग को वह बच्चों तक ले जाएंगी। इसके बाद उन्होंने एक योग सेंटर खोला, जिसमें वह मेंटल हेल्थ औ योग पर स्पीच देती हैं। उनका अनु अग्रवाल फाउंडेशन विदेशी संस्थाओं के साथ मिलकर बच्चों के लिए काम कर रहा है।
बरखा मदान/ Barkha Madan
मॉडल और ऐक्ट्रेस रह चुकी बरखा मदान ने टीवी इंडस्ट्री में काफी नाम कमाया। उन्होंने 1996 में अक्षय कुमार और रेखा के साथ फिल्म 'खिलाड़ियों का खिलाड़ी' से बॉलिवुड डेब्यू किया था। इसके बाद उन्होंने 'भूत', 'सोच लो' और 'सुरखाब' जैसी फिल्मों में भी काम किया। बरखा 1984 में मिस इंडिया फाइनलिस्ट भी रह चुकी हैं। लेकिन दलाई लामा से प्रभावित होकर इन्होंने बौद्ध धर्म को फॉलो करने का फैसला किया। और लोगों की सेवा करने के लिए 2012 में वह काठमामंडू मठ चली गईं। वहां परिवार के सपोर्ट के बाद नन बन गईं।
सोफिया हयात/ Sofia hayat
सोफिया हयात एक सिंगर हैं और टीवी ऐक्टर हैं। इन्होंने 2013 में बिग बॉस 7 में हिस्सा लिया था। इसके बाद उन्होंने फिल्म 'अक्सर 2' में भी नजर आई थीं। इसके अलावा वह 'कॉमेडी नाइट्स बचाओ' में भी दिखाई दे चुकी हैं। लेकिन 2016 में उन्होंने टीवी इंडस्ट्री को अलविदा कह दिया और नन बनने का फैसला किया। और अपना नाम गागिया सोफिया मदर रख लिया। इसके बाद 2017 में उन्होंने 10 साल छोटे व्यक्ति से शादी कर ली थी। लेकिन एक साल बाद उनकी शादी टूट गई थी।
सना खान/ Sana Khan
सना खान पहली बाद बिग बॉस के घ में नजर आई थीं। वैसे सना खान ने साल 2005 में फिल्म 'यही है हाई सोसाइटी' से डेब्यू किया था। फिर'बॉम्बे टू गोवा', 'धन धना धन गोल' में स्पेशल अपीयरेंस दी। फिर 2012 में बिग बॉस सीजन-6 में नजर आईं।'झलक दिखला जा 7' किया।'खतरों के खिलाड़ी 6'और 'कॉमेडी नाइट्स बचाओ'जैसे शोज का भी हिस्सा रहीं। इसके बाद लॉकडाउन के दौरान ही इन्होंने एंटरटेनमेंट इंडस्ट्री छोड़ने का फैसला किया था। बताया था कि वह अब अल्लाह के बताए रास्ते पर ही चलेंगी। फिर अनस सैयद से निकाह कर लिया था। और अब वह इस्माम धर्म का प्रचार-प्रसार करने में अपना योगदान दे रही हैं।
जायरा वसीम/ Zaira Wasim
'दंगल' और 'द स्काई इज पिंक' जैसी फिल्मों से पॉप्युलैरिटी हासिल करने के बाद जायरा वसीम ने 2019 में इंडस्ट्री छोड़ने का फैसला किया था। उन्होंने अपने इंस्टाग्राम पर पोस्ट शेयर कर बताया था कि वह अब एक्टिंग करियर को अलविदा कह रही हैं। उनके इस फैसले से सभी हैरान रह गए थे।
साकिब खान/ Saqib Khan
रोडीज फेम साकिब खान ने भी मॉडलिंग और एक्टिंग की दुनिया को अलविदा कह दिया था। उनका मानना था कि इस इंडस्ट्री में बने रहना आसान नहीं है। धर्म की राह पर चलने का ऐलान उन्होंने सोशल मीडिया पर किया था। इसमें वह धार्मिक ग्रंथ कुरान के साथ एक नजर आ रहे थे। साकिब ने इंस्टाग्राम पर ये भी लिखा था कि ऐसा वह इसलिए नहीं कर रहे क्योंकि उनके पास अब काम नहीं है। उनका कहना था कि उनके पास काम तो अच्छा आ रहा था लेकिन बस अल्लाह की मर्जी नहीं थी। उन्होंने इस पोस्ट में ये भी लिखा कि मुंबई में रहना और घर चलाना बहुत मुश्किल है।
विनोद खन्ना/ Vinod Khanna
70 के दशक के सुपरहिट हीरो विनोद खन्ना का नाम भी इस लिस्ट में शामिल है। लाखों दिलों की धड़कन रहे विनोद खन्ना ग्लैमरस दुनिया छोड़कर आध्यात्म की ओर बढ़ गए थे। अभिनेता 1975 में अपने धर्म गुरू ओशो की शरण में चले गए और अपने परिवार को भी पीछे छोड़ दिया था। हालांकि बाद में वह बॉलिवुड से दोबारा जुड़ गए थे।
महजबी सिद्धीकी/ Mehjabi Siddiqui
बिग बॉस 11 फेम महजबी सिद्धिकी (Bigg Boss 11 Fame Mehjabi Siddiqui) ने इंस्टाग्राम पर एक पोस्ट कर बताया कि उन्होंने अपनी लाइफ को अल्लाह को डेडिकेट के लिए ग्लैमर वर्ल्ड को छोड़ दिया है। उन्होंने कहा कि वह ऐसा इसलिए कर रही हैं क्योंकि वह पिछले 2 साल से परेशान हैं और उनको समझ नहीं आ रहा कि क्या ऐसा करें कि जिससे उनको सुनून मिले। इसलिए उन्होंने ऐसा करने का फैसला किया है।